નવી દિલ્હી , 10 ઓક્ટોબરઃ વિશ્વના સર્વશ્રેષ્ઠ બેટ્સમેન સચિન તેંડુલકરે આગામી મહિને રમાનારી પોતાની 200મી ટેસ્ટ મેચમાં નિવૃત્તિ લેવાનો નિર્ણય કર્યો છે . તેણે આ સંબંધમાં એખ પત્ર ભારતીય ક્રિકેટ કંટ્રોલ બોર્ડને લખ્યો છે . આ સમાચાર બાદ દેશ - વિદેશમાંથી પ્રતિક્રિયાઓ આવવા લાગી છે . સૌથી પહેલા સમાચાર આપ્યા બીસીસીઆઇના સચિવ સંજય પટેલે . તેમણે કહ્યું કે , સચિન તરફથી એક નિવદેન જારી કરવામાં આવ્યું છે , જેમાં એ વાતનો ઉલ્લેખ કરવામાં આવ્યો છે કે , 200મી ટેસ્ટ મેચ બાદ ટેસ્ટ ક્રિકેટને તેઓ અલવિદા કહી દેશે . બીસીસીઆઇ પ્રમુખ એન . શ્રીનિવાસન તેમણે કહ્યું કે , સચિન નિસંદેહ ભારતના મહાન ક્રિકેટ સ્ટાર છે . સચિન જ્યારથી બુચી બાબૂ ક્રિકેટ રમવા ચેન્નાઇ આવતા હતા , ત્યારથી હું તેમનો પ્રશંસક રહ્યો છું . સચિનને વિશ્વની મહાન હસ્તીઓમાં સામેલ કરવામાં આવવો જોઇએ . સાચા અર્થમાં તે ભારતીય ક્રિકેટના દૂત છે . સચિનની જેમ કોઇએ ક્રિકેટની સેવા કરી નથી . તેમજ તે હજારો યુવાનો માટે પ્રેરણાસ્ત્રોત છે . અમે તેમના નિર્ણયનું સન્માન કરીએ છીએ . જો કે , અધિકાંશ લોકો સચિન વગગર ભારતીય ક્રિકેટની કલ્પના કરી નહીં શકે . કીર્તિ આઝાદ તેમણે કહ્યું કે , ક્રિકેટ રમવાનું છોડવું કોઇને ગમતુ નથી . તેથી સચિનને મેદાનથી દૂર રહેવુ નહીં ગમે અને તેનાથી વિશેષ દુઃખ તેમના ફેન્સ અને મને પણ થશે કે હું તેમને મેદાન પર નહીં જોઇ શકુ . મોહિન્દર અમરનાથ તેમણે કહ્યું કે , સચિન એક બ્રાન્ડ છે , ખુશ ઘણો છું કે તે મહાન ક્રિકેટર છે . તેમણે યોગ્ય સમયે નિવૃત્તિ લેવનો નિર્ણય કર્યો છે . વિનોદ કાંબલી સચિનના નાનપણના મિત્ર વિનોદ કાંબલી આ સમાચાર સાંભળીને સ્તબ્ધ થઇ ગયા છે . કાંબલીએ કહ્યું કે , સચિનને હજુ ઘણા વર્ષો સુધી મેદાન પર રમતો જોવા ઇચ્છતો હતો . સચિન વિશ્વકપ જીત્યા બાદ તુરત નિવૃત્તિ લઇ લેતા તો ઘણું સારું રહેત .